Σμάρω Στεφανίδου

Η Σμάρω Στεφανίδου (Αθήνα 4 Σεπτεμβρίου 1913 -7 Νοεμβρίου 2010) ήταν Ελληνίδα ηθοποιός. Ήταν Μικρασιάτισσα από τους γονείς και τους παππούδες της.

Βιογραφία 
Τελείωσε την Εμπορική Σχολή στην Αθήνα και έμαθε ξένες γλώσσες και πιάνο. Από πολύ μικρή έπαιζε θέατρο και έκανε παραστάσεις στα παιδιά. Κρυφά από τους γονείς της εργαζόταν και χρηματοδοτούσε τις σπουδές της στη Δραματική Σχολή του Εθνικού Θεάτρου, καθώς οι γονείς της ήταν αρνητικοί στο να γίνει ηθοποιός.

Μετά την αποφοίτησή της από τη σχολή του Εθνικού Θεάτρου, το 1937, την πήρε στο θίασό της η Μαρίκα Κοτοπούλη και από το 1952 ήταν βασική καρατερίστα στον θίασο του Βασίλη Λογοθετίδη, δίπλα στον οποίο έμεινε μέχρι το τέλος της ζωής του, το 1960.

Συνεργάστηκε επίσης με την Κατερίνα Ανδρεάδη, την Έλλη Λαμπέτη, τον Δημήτρη Χορν, τον Λάμπρο Κωσταντάρα, τον Γιάννη Φέρτη, την Ξένια Καλογεροπούλου, την Αλίκη Βουγιουκλάκη, τον Στέφανο Ληναίο, τον Γιάννη Γκιωνάκη, τον Νίκο Κούρκουλο, τον Αντώνη Αντύπα και πολλούς άλλους.

Σταθμός της καριέρας της ήταν η Εκάβη στο έργο «Τρωάδες» του Ευριπίδη στο Θέατρο της οδού Καπλανών και στους Δελφούς, σε σκηνοθεσία Γιάννη Τσαρούχη. Στην Ακαδημία Τσαρούχη, όπως τη λέει η ίδια, έμαθε πολλά και σοφά πράγματα.

Στον κινηματογράφο έκανε την πρώτη της εμφάνιση το 1951, με την ταινία του Γιώργου Ζερβού Τα τέσσερα σκαλοπάτια. Από τότε έλαβε μέρος σε πολλές ταινίες, μεταξύ των οποίων διασκευές θεατρικών έργων στα οποία είχε εμφανιστεί. Ενεργή είναι επίσης η παρουσία της στο ραδιόφωνο με σειρές, θεατρικά έργα και αναγνώσεις μυθιστορημάτων, όπως η ραδιοφωνική μεταφορά του μυθιστορήματος Το τρίτο στεφάνι, του Κώστα Ταχτσή, που μεταδόθηκε σε 78 συνέχειες από το Τρίτο Πρόγραμμα της ΕΡΤ το 1979. Η διασκευή και η σκηνοθεσία ήταν του Γιώργου Παυριανού, τον ρόλο της Νίνας ερμήνευσε η Ρένα Βλαχοπούλου και της Εκάβης η ίδια η Σμάρω Στεφανίδου.

Προσωπική ζωή 
Παντρεύτηκε τον τραγουδιστή Βάσο Σεϊτανίδη (1913-1965) από τον οποίο απέκτησε μια κόρη, τη Λήδα-Ειρήνη (γνωστή ως Λήδα Shantala).

Η Σμάρω Στεφανίδου μαζί με την κόρη της, το φθινόπωρο του 2003 αποπεράτωσαν το Shantom, Πολυχώρο Πολιτισμού και Τεχνών Σμάρω Στεφανίδου-Λήδα Shantala, στο Χαλάνδρι, που στεγάζει μαθήματα, σεμινάρια (χορού, γιόγκα, πολεμικών τεχνών, θεάτρου, εναλλακτικών θεραπειών κ.ά), και παραστάσεις, αλλά και όλων των ειδών πολυ-πολιτισμικές εκδηλώσεις: ένας πόλος επιμόρφωσης, ψυχαγωγίας, συνάντησης και επικοινωνίας, μέσα σε ένα πλαίσιο που σέβεται τον άνθρωπο και στοχεύει στην ανάπτυξη του δυναμικού του.

Θέατρο

1937-1940: Θίασος Μαρίκας Κοτοπούλη

1940-1942: θίασος Κατερίνας (Ανδρεάδη)

1942-1944: Θέατρο Τέχνης

1944: Θίασος Κατερίνας

1946: Θίασος Ενωμένων Καλλιτεχνών

1952-1960: Θίασος Βασίλη Λογοθετίδη

1960-1962: Θίασος Δημ. Χόρν

1962-63
Το καλοκαίρι του 1962 έλαβε μέρος στο μουσικό έργο των Μποστ-Θεοδωράκη Όμορφη πόλη (θέατρο Παρκ). Το χειμώνα του 1962-63 συνεργάστηκε πάλι με το Δημήτρη Χορν στα έργα: 

Αμέσως μετά, με το θίασο Λάμπρου Κωνσταντάρα στα έργα:

1964-67

1967-1984
Μικρή επιλογή από τις παραστάσεις

Φιλμογραφία

Τηλεόραση

Τηλεοπτικά θεατρικά έργα

Τηλεοπτικές σειρές

Ραδιόφωνο
Έλαβε μέρος, επί σειρά ετών, σε πολυάριθμες θεατρικές και λογοτεχνικές εκπομπές στο ραδιόφωνο όπως : 
Η γλώσσα που κεντά 
Βαρώνη Σταφ 
Διάβασε σε συνέχειες τα μυθιστορήματα :

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ελληνίδες ηθοποιοί τηλεόρασης
Ελληνίδες ηθοποιοί ραδιοφώνου
Μικρασιατικός Ελληνισμός